જુલાઈ ૨૦, ૧૯૬૯ના દિવસે નીલ આર્મસ્ટ્રોંગે પહેલી વાર ચંદ્ર પર પગ મૂક્યો એ પછી તો સંખ્યાબંધ માનવરહિત અને માનવસહિત મૂનમિશન્સ પાર પડ્યાં છે, પણ ૨૦૦૯માં નાસાએ ‘લુનાર રેકોનેસન્સ ઓર્બિટર (એલઆરઓ)’ નામે એક રોબોટિક મિશન લોન્ચ કર્યું. તે મૂળ તો ફક્ત એક વર્ષના મિશન તરીકે ડિઝાઇન કરવામાં આવ્યું હતું, અને તેનું કામ આખા ચંદ્રની સપાટીનું મેપિંગ કરવાનું હતું. એ પછી આ મિશનમાં ચંદ્ર વિશેનો બહુમૂલ્ય ડેટા મળવા લાગતાં તેને એક વર્ષને બદલે લંબાવવામાં આવ્યું.